汪明荃

汪明荃，係香港資深女藝人，由於經驗豐富、地位崇高，故外號阿姐、汪阿姐、Liza姐，同時亦係香港演藝界入面，親中陣營嘅元老級人馬。

生平
汪明荃喺上海崇明島出世，1956年移居香港。1967年考入麗的映聲藝員訓練班，以第一名成績畢業。1971年轉去無綫電視。

汪明荃係無綫嘅一姐，早喺1970年代就拍咗好多出名劇集，好似《家變》、《楚留香》、《倚天屠龍記》、《千王之王》、《京華春夢》、《萬水千山總是情》等等，都係做女主角。

除此之外汪明荃係中國人民政治協商會議第九屆、第十屆及第十一屆全國委員會委員，八和會館會長，香港城市大學顧問委員會成員，保良局有表決權成員。

公職 
 港區人大代表
 全國政協委員
 香港電視專業人員協會榮譽主席
 八和會館會長

演出

電視劇 
 民間傳奇
 家變
 倚天屠龍記
 孖生姐妹
 楚留香
 京華春夢
 四季情
 楊門女將
 千王之王
 萬水千山總是情
 秋瑾
 朝陽
 怒劍嘯狂沙
 婚前昏後
 血薦軒轅
 我的野蠻奶奶
 識法代言人
 東方之珠
 野蠻奶奶大戰戈師奶
 東山飄雨西關晴
 居家兵團
 巴不得媽媽...
 華麗轉身

節目主持 
 K-100
 歡樂今宵
 歡樂滿東華
 萬千星輝賀台慶
 上海傳奇
 電視大贏家
 名曲滿天星
 荃加福祿壽
 娛樂大家

榮譽 
 1981年 香港十大傑出青年
 2004年 銀紫荊星章
 2007年 香港城市大學榮譽博士學位
 2007年 世界華商投資基金會 世界傑出華人獎
 2009年 香港演藝學院榮譽院士
 2010年 職業訓練局榮譽院士
 2015年 香港教育學院榮譽人文學博士學位
 2017年 香港演藝學院榮譽博士學位
 2018年 香港理工大學榮譽院士

政治參與同經歷 
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼且引起泛民主派一致負評嘅《港區國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。

事件

中國演出受傷 
2019年9月28號，汪明荃喺喺中國一場郵輪首航啟動儀式演唱期間跌親，但佢事後仍然堅持演出，而且冇甩嘴繼續唱佢嘅著名歌曲《萬水千山總是情》。

「汪阿Tag」 
喺2018年，汪明荃因為喺IG相片上用手寫人名當tag咗其他嘢啦，結果引來唔少人跟風，結果就變成咗「汪阿Tag」，仲引來唔少藝人倣效，就連德國駐香港領事館都喺FB出文抽水。

疑似粗口揮春 
2022年2月，汪明荃喺無綫電視歲晚倒數節目入面寫揮春，但揮春上寫嘅虎字用咗異體字，睇落去同「屌」字相似，引起網民熱議，有人就揶揄係咪送畀政府，或者問係一道符。之後，汪明荃亦回應網民，解釋係出自明朝書畫家董其昌。

汪明荃官方網頁
汪明荃曾獲榮譽一覽
永恆之星─汪明荃
粵語流行曲黑膠唱片：汪明荃黑膠唱片

無綫電視女藝員
前麗的電視藝員
香港女歌手
香港粵劇演員
香港主持人
前港區人大代表
全國政協香港委員
香港建制派人士
世界傑出華人
香港十大傑出青年
香港城市大學榮譽博士
類:香港演藝學院榮譽院士
類:職業訓練局榮譽院士
類:香港教育大學榮譽博士
類:香港演藝學院榮譽博士
類:香港理工大學大學院士
上海人
明荃